**Referat bestyrelsesmøde tirsdag den 14. august 2018**

Tilstede fra bestyrelsen: Lars Madsen, Kasper Madsen, Inge Køster

Referent: Kasper Madsen

1. Køkkenpulje III: Bestyrelsen er optimistisk. Vi vil arbejde på at der kommer skred i sagen i løbet af den næste måned.
2. Brik-låse: Blok 1 er færdig og erfaringerne derfra er positive. Blok 2 og 3 vil blive færdig i løbet af de næste uger. Der vil også komme briklåse på fælleshuset og gæsteværelse.
3. Gæsteværelse: Gæsteværelset er nu fuldt fungerende og kan lejes. Oplysninger om regler og kontrakt opdateres i beboermappen, som kan ses på facebooksiden Lejerbo163. Prisen på en overnatning er 150,00 kr. og der er et depositum på 800,00 kr. Udlejning foregår gennem Jannie Silva nr. 65 2 th.
4. Nedgravet affaldscontainere: Containerne er bestilt. De skal laves i Canada. Derfra vil de ankomme om ca. 8 uger, hvorefter entreprenøren vil begynde at grave.
5. Blødgøringsanlæg: Der arbejdes på sagen. Bestyrelsen er ved at indhente priser. Derefter skal vi se på økonomien i installationen.
6. Sommerudflugt: HUSK sidste frist for tilmelding er lørdag den 1.september. Der er stadig pladser.

Bestyrelsen Lejerbo afd. 163.